സോളാര് പീഡന കേസില് മുന് മുഖ്യമന്ത്രി ഉമ്മന്ചാണ്ടി ഉള്പ്പെടെയുള്ളവര്ക്കെതിരെ എഫ്ഐആര് സമര്പ്പിച്ച് സിബിഐ കൊച്ചി: സോളാര് പീഡന കേസില് മുന് മുഖ്യമന്ത്രി ഉമ്മന്ചാണ്ടി ഉള്പ്പെടെയുള്ളവര്ക്കെതിരെ എഫ്ഐആര് സമര്പ്പിച്ച് സിബിഐ. കേസിലെ പ്രതി കൂടിയായ സ്ത്രീ നല്കിയ സ്ത്രീപീഡനപരാതിയിലാണ് സിബിഐ തിരുവനന്തപുരം യൂണിറ്റ് പ്രത്യേക സിബിഐ കോടതിയില് എഫ്ഐആര് സമര്പ്പിച്ചത്. 2012 ആഗസ്റ്റ് 19ന് ക്ലിഫ് ഹൗസില് വച്ച് ഉമ്മന്ചാണ്ടി ലൈംഗികമായി പീഡിപ്പിച്ചുവെന്നാണ് പരാതിക്കാരിയുടെ മൊഴി. സ്ത്രീപീഡനം, സാമ്ബത്തിക തട്ടിപ്പ് എന്നീ വകുപ്പുകള് ചുമത്തിയിട്ടുണ്ട്. മുന് മുഖ്യമന്ത്രിയും മുതിര്ന്ന കോണ്ഗ്രസ് നേതാവും നിലവിലെ എംഎല്എയുമായ ഉമ്മന്ചാണ്ടിക്ക് പുറമേ എഐസിസി സെക്രട്ടറിയായ കെ സി വേണുഗോപാല്, അടൂര് പ്രകാശ്, ഹൈബി ഈഡന്, ഇപ്പോള് ബിജെപി നേതാവായായ മുന് കോണ്ഗ്രസ് നേതാവ് എ പി അബ്ദുള്ളക്കുട്ടി, എ പി അനില്കുമാര് എന്നിങ്ങനെ ആറു പേര്ക്കെതിരെയാണ് എഫ്ഐആര്.